
	1.
	Likumprojekts (grozījumi)
 Autoceļu lietošanas nodevas likmes
	Priekšlikums
Saistībā ar izziņas 7. punktā ietverto iebildumu lūdzam likumprojekta anotācijas 5. sadaļā konkrēti norādīt, no kādas attiecīgās direktīvas normas vai normām izriet secinājums, ka dalībvalstīm nav pienākuma ierobežot atbrīvojumu no lietošanas maksas tikai bezemisiju transportlīdzekļiem ar masu līdz 4,25 tonnām. Ja attiecīgu skaidrojumu nav iespējams sniegt, lūdzam atbilstoši papildināt likumprojektu.
Piedāvātā redakcija
-
	Viesturs Blūmentāls (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Saistībā ar izziņas 6. punktā ietverto iebildumu atkārtoti aicinām izvērtēt un skaidrot, vai neveidojas diskriminācijas aizlieguma pārkāpuma riski attiecībā uz ārvalstu lietotājiem. Norādām, ka pats par sevi tas, ka valsts budžets nesaņem proporcionālu ienākumu daļu infrastruktūras uzturēšanai attiecībā uz ārvalstu lietotājiem, nevarētu būt pamatojums likmju palielināšanai. Skaidrojam, ka netieša diskriminācija izpaužas tādējādi, ka salīdzināmā situācijā šķietami neitrāls noteikums, kritērijs vai prakse rada (vai var radīt) nelabvēlīgas sekas personai vai personu grupai saistībā ar kādu no diskriminācijas pazīmēm. Ja minētie riski veidojas vai attiecīgu skaidrojumu nav iespējams sniegt, lūdzam precizēt likumprojektu.
Piedāvātā redakcija
-
	Viesturs Blūmentāls (TM)



